Vanelenoj

Vanelenoj (subfamilio Vanellinae) estas variaj surgrunde nestumantaj birdoj (de la familio Charadriidae) similaj al pluvioj kaj morineloj. Ili gamas el 25 ĝis 41 cm de longo, kaj notindas pro sia malrapida, neregula flugofrapadokaj akra krivoĉo.

La tradiciaj terminoj "pluvio", "vanelo", kaj "morinelo" ne ĝuste korespondas kun la nuntempaj taksonomiaj modeloj; tiel, kelkaj el la Vanellinae estas ofte nomitaj pluvioj, kaj unu morinelo, dum kelkaj el la "veraj" pluvioj (subfamilio Charadriinae) estas foje konataj ordinare kiel vaneloj. Ĝenerale, vanelo estas granda pluvio. 

Sistematiko

Kvankam taksonomiistoj ĝenerale interkonsentas, ke estas proksimume 25 specioj de Vanellinae, la klasigoj ene de la subfamilio restas konfuzaj. Kelkaj fakuloj kuraĝis grupigi ĉiujn "verajn" vanelojn (escepte la Eritrogono) en unusolan genron Vanellus. Nuntempa interkonsento favoras pli moderan pozicion, sed restas neklare kiuj genroj devas apartiĝi. La Handbook of Birds of the World provizore metas ĉiujn Vanelenojn en Vanellus escepte ĉe la Eritrogono, kiu estas en la monotipa Erythrogonys. Ilia pleziomorfa morfologio similas al tiu de pluvioj, sed detaloj kiel la perdita halukso (malantaŭ fingro) estas kiel tiuj de vaneloj: ankoraŭ ne tute klaras ĉu indas konsideri kiel la plej bazan ĉu pluviojn ĉu vanelojn.Piersma & Wiersma (1996), Thomas et al. (2004) Ankaŭ la IOC agnoskas monotipan genron Hoploxypterus por la Pluvivanelo.

 Genroj kaj specioj laŭ taksonomia ordo

Genro Vanellus
 Vanelo, Vanellus vanellus
 Blankkrona vanelo, Vanellus albiceps
 Sudamerika vanelo, Vanellus chilensis
 Grizkapa vanelo, Vanellus cinereus
 Kronvanelo, Vanellus coronatus
 Grandbeka vanelo, Vanellus crassirostris
 Rivervanelo, Vanellus duvaucelii
 Hinda vanelo, Vanellus indicus
 Maskovanelo, Vanellus miles
 Spronvanelo, Vanellus spinosus
 Trikolora vanelo, Vanellus tricolor
 Armita vanelo, Vanellus armatus
 Nigrakapa vanelo, Vanellus tectus
 Malabara vanelo, Vanellus malabaricus
 Malhela vanelo, Vanellus lugubris
 Nigraflugila vanelo, Vanellus melanopterus
 Afrika flavbrida vanelo, Vanellus senegallus
 Nigrakrona vanelo, Vanellus melanocephalus
 Brovovanelo, Vanellus superciliosus
 Indonezia vanelo, Vanellus macropterus
 Socia vanelo, Vanellus gregarius
 Blankavosta vanelo, Vanellus leucurus
 Anda vanelo, Vanellus resplendens

Genro Hoploxypterus
 Pluvivanelo, Hoploxypterus cayanus

Genro Erythrogonys
 Eritrogono, Erythrogonys cinctus

 Referencoj 

 Eksteraj ligiloj 

 Vanelaj filmoj

Kategorio:Birdoj
Kategorio:Ĥaradrioformaj